253 



Det bør dog bemærkes, at Planternes Livsvirksomhed 

 begynder strax efter Vintersneens Smeltning, og at Dagen 

 netop paa den Tid har sin største Længde, saa at Lysets 

 Indflydelse kan gjøre sig gjældende 16 Timer igjennem. 



Under saadanne klimatiske Forhold ville énaarige 

 Planter have yderst kummerlige Udsigter. Frøet kan 

 først spire paa de længste Dages Tid i Maj og Juni, og 

 Blomsten kommer til Udvikling, naar den højeste Varme 

 hersker, medens Frugtmodningen først tinder Sted ved 

 aftagende Varme paa det farlige Tidspunkt , da den 

 første Frost indtræder. Den kemiske Metamorfose, der 

 finder Sted , naar BygningsstofFer skulle overføres og 

 nedlægges i de som Næringsbeholdere fungerende Frø, 

 kan kun finde Sted ved Varmegrader af bestemt Højde; 

 ere disse ikke til Stede, vil Frøet ikke blive modent. I 

 Efteraaret 1863 saaedes der paa en lille Forsøgsmark 

 paa Sydsiden af Patseherkofel ved Innsbruck, 7000'' over 

 Havet, Frø af 20 énaarige Planter, af hvilke 14 spirede 

 det næste Aar efter Snesmeltningen. En Del af de unge 

 Planter gik af ubekjendte Aarsager igjen til Grunde, 

 men 9 Arter udviklede sig videre og stode i Blomst i 

 Begyndelsen af August; de udviklede ogsaa Frugt og 

 Frø paa to nær, som førte en kummerlig Tilværelse, 

 men ikke et eneste af disse Frø, som bleve udsaaede 

 1865 i Innsbrucks botaniske Have, viste sig spiredygtigt. 

 Antallet af énaarige Planter i Alperne er i Virkelig- 

 heden paafaldende ringe. Medens de i Middelhavslandene 

 forholde sig til de fleraarige som 42 : 58 og i Stepperne 

 om Nedre Donau som 56:44, er Forholdet i Alperne som 

 1 : 24. Og de faa énaarige Alpeplanter , der findes, 

 gjøre med deres dværgagtige Stængler og de tæt over 

 Kimbladene og et eller to Par Løvblade følgende Blomster 



